
**ÅRSPLAN FOR**

**SOLTUN BARNEHAGE 2025 – 2027**

Et bilde som inneholder utendørs, tre, lekeplass, plante

Automatisk generert beskrivelse

Godkjent av samarbeidsutvalget:



INNHOLDSFORTEGNELSE:

1. Velkommen til Soltun barnehage side 3
2. Barnehagens visjon side 4
3. Dagsrytme side 5
4. Soltun barnehage sitt verdisyn side 6-7
5. Barnehagens formål og innhold side 8- 10
6. Rammeplanens 7 fagområder side 10
7. Hverdagsaktiviteter side 11-12
8. Barns medvirkning i Soltun barnehage side 14
9. Friluftsliv i Soltun barnehage side 15
10. Æ e mæ - Årshjul side 16
11. Bærekraftig utvikling – Årshjul side 16
12. Helsefremmende barnehage side 17
13. Vurdering side 18
14. Dokumentasjon side 18
15. Overganger side 19
16. Foreldresamarbeid side 19-20
17. Andre samarbeidspartnere side 20
18. Kontaktinfo side 21
19. **VELKOMMEN TIL SOLTUN BARNEHAGE**

Et bilde som inneholder innendørs, gulv, interiørdesign, rom

Automatisk generert beskrivelse

**Soltun barnehage årsplan bygger på**

\* FNs barnekonvensjon

\* Lov om barnehager

\* Rammeplan for barnehagen

\* Retningslinjer for helsefremmende barnehager

\* Personalets verdigrunnlag og visjoner for barnehagen

\* Andre statlige styringsdokument

Barnehagen drives i henhold til Lov om barnehager, med forskrifter. Årsplanen og tilhørende progresjonsplan gir informasjon om de overordnede målene i barnehageloven, og barnehagens tiltak for å nå disse.

I barnehagen skal ansatte benytte årsplanen og progresjonsplanen som et arbeidsdokument. Det utarbeides detaljerte planer som beskriver hvordan barnehagen konkret skal arbeide med tiltakene som fastsettes i årsplanen.

Gjennom planen skal foreldre få innblikk i barnehagens arbeid. Sammenhengen mellom de overordnede målene og de konkrete aktivitetene i barnehagen skal være synliggjort.

Barnehagens styrer har det faglige ansvaret for utarbeidelse av årsplan og progresjonsplan, i samarbeid med ansatte og foreldre.

Samarbeidsutvalget i barnehagen skal tas med i arbeidet med årsplan for den pedagogiske virksomheten.

**Ansvar og roller**

Barnehageeieren har det overordnede ansvaret for at barnehagen drives i samsvar med gjeldende lover og regelverk, jf. barnehageloven § 7 første ledd.

Styreren skal sørge for at det pedagogiske arbeidet er i tråd med barnehageloven og rammeplanen, og sørger for at hele personalgruppen involveres.

Den pedagogiske lederen skal veilede og sørge for at barnehageloven og rammeplanen oppfylles gjennom det pedagogiske arbeidet.

**OM BARNEHAGEN**

Soltun barnehage ble åpnet 28. januar 1991. Barnehagen eies og drives av foreldre med medlemskap i Soltun Barnehage SA. Vi driver med kommunalt tilskudd, og disponerer alle plassene våre selv. Skog, mark og fjære er i nærheten av vår barnehage, og blir mye brukt både sommer og vinter. Vi har også flere turområder, og har fått satt opp egen gapahuk.

1. SOLTUN BARNEHAGES VISJON

**FELLESKAP – OPPLEVELSER – MESTRING**

Barnehagens innhold

Soltun Barnehage har følgende hovedmål:

ØKE BARNAS SOSIALE KOMPETANSE

Vi jobber for at

\* Barnet trives og er trygg i barnehagen

\* Barnet har lekekamerater

\* Barnet er i stadig utvikling

Kompetanse barnet skal lære gjennom tiden i barnehagen: (delmål)

\* Kunne ta og opprettholde kontakt med andre

\* Utvikle positivt selvbilde, positiv holdning til egen læreevne

\* Utvikle selvstendighet, kreativitet og fleksibilitet

\* Kunne ta andres rolle og se en sak fra flere synsvinkler

\* Kunne samarbeide, ta hensyn til og vise omsorg for andre

\* Lære seg og selv bidra til positiv samhandling

\* Utvikle et godt muntlig språk

\* Kunne kommunisere effektivt på ulike plan

**Måloppnåelse avhenger av barnehagen som læringsarena.**

Det krever en barnehage i stadig positiv utvikling, og en bevisst personalgruppe som legger til rette for læring og utvikling.

**Hverdagsaktiviteter og lek** er gjennomgående metoder og innhold vi bruker for å jobbe mot disse målene. I tillegg jobber vi mot de samme mål gjennom **temaarbeid, turgrupper og tilrettelagt språkstimulering.**

**Vi synes det er viktig å ha en fast dagsrytme.**

**Et bilde som inneholder utendørs, himmel, sky, klær

Automatisk generert beskrivelse**

1. DAGSRYTMEN

Åpningstider: 7.15-16.30

7.15 Barnehagen åpner

8.00/8.30 Frokost

9.15 Samlingsstund

9.30 Tema, frilek, tur

10.30/11.15 Lunsj – Varm mat 1 dag i uka.

12.00-14.00 Tema, frilek, tur

13.30/14.00 Lettmåltid

14.30-16.30 Tema/frilek

Mer detaljert dagsrytme for hver avdeling finnes i årskalenderen.

Barnehagens kjernetid er 09:30-14:00.

Gi beskjed innen kl. 9.00 hvis barnet ikke kommer i barnehagen eller kommer senere.

Det tas hensyn til hvert enkelt barns behov ift. spising og soving.

Noen ganger kan vi være få ansatte på jobb ved levering/henting og det kan være vanskelig å møte alle i garderoben, det er da viktig at foreldre kommer inn på avdeling for å få info om sitt barn. Spør gjerne ansatte hvordan dagen til barnet ditt har vært.

****

1. SOLTUN BARNEHAGES VERDIGRUNNLAG

**Med utgangspunkt i rammeplanens seks områder for verdigrunnlag, våre mål og de ansattes personlige verdier har vi utarbeidet et felles verdigrunnlag;**

**BARN OG BARNDOM**

* Barndommen er en livsfase med egenverdi preget av trivsel, vennskap og lek. Det er viktig at hverdagen i barnehagen oppleves meningsfull for barna. Barnet må ses her og nå. Trygghet og omsorg er grunnleggende for at barn skal få en god oppvekst og kunne oppleve glede, mestring og trivsel. For å få til dette må barn oppleve å ha nære relasjoner som er preget av varme og kjærlighet, gode rollemodeller og bli sett og forstått.
* Det er viktig for oss at barna skal møtes med omsorg, respekt, varme og nysgjerrighet. Trygghet og tillit er viktig i møte med barn. Hvert barn er sitt eget individ, og barna er naturlig nysgjerrige. Å støtte og legge til rette for barns utvikling og læring vil stimulere deres motivasjon, nysgjerrighet og utforskning.

**DEMOKRATI**

* Ethvert barn er unikt og skal møtes med varme og omsorg, gjensidig respekt og anerkjennelse. Barnehagen skal fremme demokrati og likestilling og motarbeide alle former for diskriminering. Barna skal ha mulighet til å utvikle sine positive særegenskaper. Vi skal tilby alle et rikt, variert, stimulerende og utfordrende læringsmiljø, uansett alder, kjønn, funksjonsnivå og sosial og kulturell bakgrunn. Vi skal fremme gode holdninger, og gjennom å delta i barnehagens fellesskap skal barna få mulighet til å utvikle forståelse for det samfunnet vi lever i.
* Vi legger til rette for at barna kan gi uttrykk for sine synspunkter, og å delta i planlegging og vurdering av aktiviteter. Vi er bevisst barnas ulike uttrykksformer, og legger til rette for at de skal komme fram. Barna skal oppleve at deres stemmer har betydning i fellesskapet, og at de voksne tar dem på alvor. Barna skal få mulighet til medbestemmelse i samsvar med deres alder og modenhet. Vi skal skape et inkluderende miljø der alle barna føler seg verdsatte og hørt.

**MANGFOLD OG GJENSIDIG RESPEKT**

* Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt. Vi skal fremme barnas nysgjerrighet og undring over likheter og forskjeller, og bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet. Ved at barna blir kjent med ulike kulturer, religioner, livsstiler osv. bidrar vi til å utvikle barnas toleranse, interesse og respekt for alle nyansene i samfunnet.

**LIKESTILLING OG LIKEVERD**

* Barnehagen skal femme likeverd og likestilling, motvirke alle former for diskriminering og fremme nestekjærlighet. Alt hva du vil at andre skal gjøre mot deg, skal du gjøre mot dem.
* Barn er født sosiale, men sosial kompetanse må læres. Det handler om å kunne samhandle positivt med andre i ulike situasjoner. Voksne er rollemodeller og bidrar gjennom egen væremåte til barns læring av sosiale ferdigheter. Vi skal være særlig bevisst på å fremme likestilling, og vi skal skape holdninger for å motvirke enhver form for mobbing og diskriminering. Livssyn spørsmål tas opp når barna selv stiller dem og vi er ærlige med hensyn til hva vi tror. Vi har respekt for at vi har ulike syn og tror på forskjellige ting.
* Alle skal ha like muligheter – ut fra sine forutsetninger. Barnas synspunkter er viktige, og alle barna skal ha en stemme i fellesskapet.
* Barns medvirkning – barna har rett til å gi uttrykk for sitt syn på barnehagens daglige virksomhet. Voksne må møte barna på en måte som formidler respekt og aksept, tillit og tro. Å forstå barns ulike uttrykk er av stor betydning.

**BÆREKRAFTIG UTVIKLING**

* Grunnleggende verdier formidles i hverdagen gjennom at man lærer å ta vare på seg selv, hverandre, natur og miljø, samt forstå at dagens handlinger har konsekvenser for framtiden. Vi skal lære barna gode verdier og gi de gode holdninger for å sikre kommende generasjoners behov. Barna er vår fremtid.
* Bærekraftig utvikling handler om at mennesker som lever i dag, får dekket sine grunnleggende behov uten å ødelegge framtidige generasjoners muligheter til å dekke sine.

**LIVSSMESTRING OG HELSE**

* Vi har fokus på barns fysiske og psykiske helse, håndtere mobbing og krenkelser. Barnehagen skal legge til rette for at barna får ro og hvile, fremme motorisk utvikling og bevegelses glede, og bidra til at barna utvikler gode matvaner.
* Barn trenger utfordringer og må få oppleve gleden av å mestre. Vi skal fremme selvtillit og selvfølelse. Barn lærer mest gjennom førstehåndserfaring, dvs. å prøve ut ting selv. Vår oppgave blir å legge til rette for rike opplevelser, alene eller i gruppe. Barna skal få være kreative, oppleve skaperglede, undring og utforsker trang.
* Glede, humor og vennskap er viktig for god helse og positiv utvikling. Vi må skape en hverdag for barn og voksne med glede, tull og tøys og mye kos. Dette fremmer trygghet og trivsel, en viktig forutsetning for utvikling og læring. Vi legger til rette for å bygge gode relasjoner mellom barna gjennom aktiviteter tilpasset deres forutsetninger. Ansatte er gode rollemodeller, og viser at vi har et miljø preget av humor og glede.
* Vi ønsker å skape trygge, robuste, engasjerte, nysgjerrige og glade barn slik at de kan takle utfordringer og motgang på en god måte både her og nå, men også senere i livet.

1. BARNEHAGENS FORMÅL OG INNHOLD

**Omsorg**

Omsorg er en forutsetning for barnas trygghet og trivsel, og for utvikling av empati og nestekjærlighet. Barnehagen skal gi barna mulighet til å utvikle tillit til seg selv og andre. I barnehagen skal alle barna oppleve å bli sett, forstått, respektert og få den hjelp og støtte de har behov for. Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring. Personalet skal arbeide for et miljø som ikke bare gjør barna til mottakere av omsorg, men som også verdsetter barnas egne omsorgshandlinger.

Personalet skal:

* Ivareta barnas behov for fysisk omsorg, inkludert behov for ro og hvile
* Legge til rette for at barna kan knytte seg til personalet og til hverandre
* Sørge for at alle barn opplever trygghet, tilhørighet og trivsel i barnehagen
* Møte alle barn med åpenhet, varme og interesse og vise omsorg for hvert enkelt barn
* Være lydhør for barnas uttrykk og imøtekomme deres behov for omsorg med sensitivitet
* Støtte og oppmuntre barna til å vise omsorg for andre og til selv å kunne ta imot omsorg
* Bidra til at barna kan utvikle tillit til seg selv og andre

**Lek**

Leken skal ha en sentral plass i barnehagen, og lekens egenverdi skal anerkjennes. Barnehagen skal gi gode vilkår for lek, vennskap og barnas egen kultur. Leken skal være en arena for barnas utvikling og læring, og for sosial og språklig samhandling. Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre.

Personalet skal:

* Organisere rom, tid og lekemateriale for å inspirere til ulike typer lek
* Bidra til at barna får felles erfaringer som grunnlag for lek og legge til rette for utvikling av leketemaer
* Fremme et inkluderende miljø der alle barna kan delta i lek og erfare glede i lek
* Observere, analysere, støtte, delta i og berike leken på barnas premisser
* Veilede barna hvis leken medfører uheldige samspillsmønstre
* Være bevisst på og vurdere egen rolle og deltakelse i barnas lek
* Ta initiativ til lek og aktivt bidra til at alle kommer inn i leken

**Et bilde som inneholder Lekeblokk, Skalamodell, Byggeleker, Byggeklosser

Automatisk generert beskrivelse**

**Danning**

Barnehagen skal støtte barna i å forholde seg prøvende og nysgjerrig til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Barnehagen skal fremme samhold og solidaritet samtidig som individuelle uttrykk og handlinger skal verdsettes og følges opp. Barnehagen skal bidra til at barna kan forstå felles verdier og normer som er viktige for fellesskapet. Barnehagen skal bidra til å fremme barnas tilhørighet til samfunnet, natur og kultur.

I barnehagen skal alle barna få delta i beslutningsprosesser og utvikling av felles innhold. Barna skal støttes i å uttrykke synspunkter skape mening i den verden de er en del av. Gjennom samspill, dialog, lek og utforsking skal barnehagen bidra til at barna utvikler kritisk tenkning, etisk vurderingsevne, evne til å yte motstand og handlingskompetanse, slik at de kan bidra til endringer.

Personalet skal:

* Tilrettelegge for meningsfulle opplevelser og støtte barnas identitetsutvikling og positive selvforståelse
* Støtte barnas aktivitet, engasjement og deltakelse i fellesskapet
* Synliggjøre og verdsette ulike behov, meninger og perspektiver i fellesskapet
* Legge merke til, anerkjenne og følge opp barnas perspektiver og handlinger
* Utfordre barnas tenkning og invitere dem inn i utforskende samtaler
* Synliggjøre og fremheve mangfold og ulikhet som grunnlag for opplevelser, utforsking og læring

**Læring**

I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnehagen skal introdusere nye situasjoner, temaer, fenomener, materialer og redskaper som bidrar til meningsfull samhandling. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Barna skal få undersøke, oppdage og forstå sammenhenger, utvide perspektiver og få ny innsikt. Barna skal få bruke hele kroppen og alle sanser i sine læringsprosesser. Barnehagen skal bidra til læringsfellesskap der barna skal få bidra i egen og andres læring.

Personalet skal:

* Sørge for et inkluderende fellesskap og legge til rette for at barn kan bidra i egen og andres læring
* Legge til rette for helhetlige læringsprosesser som fremmer barnas trivsel og allsidige utvikling
* Være oppmerksomme på barnas interesser og engasjement og legge til rette for læring i ulike situasjoner og aktiviteter
* Støtte og berike barnas initiativ, undring, nysgjerrighet, kreativitet, læringslyst og tiltro til egne evner
* Utvide barnas erfaringer og sørge for progresjon og utvikling i barnehagens innhold
* Støtte barnas refleksjoner rundt situasjoner, temaer og fenomener og skape forståelse og mening sammen med dem
* Sørge for at alle barn kan få rike og varierte opplevelser og erfaringer, utfordringer og mestringsopplevelser

Et bilde som inneholder leke, Lekeblokk

Automatisk generert beskrivelse

**Vennskap og fellesskap**

Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov.

Personalet skal:

* Støtte barnas initiativ til samspill og bidra til at alle kan få leke med andre, oppleve vennskap og lære å beholde venner
* Samtale om normer for samhandling og invitere barna til å utforme normer for samhandling i fellesskap
* Støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger
* Støtte barna i å sette egne grenser, respektere andres grenser og finne løsninger i konfliktsituasjoner
* Forebygge, stoppe og følge opp diskriminering, utestengning, mobbing, krenkelser og uheldige samspillsmønstre

**Kommunikasjon og språk**

Barnehagen skal være bevisst på at kommunikasjon og språk påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagehverdagen, og alle barn skal få delta i aktiviteter som fremmer kommunikasjon og en helhetlig språkutvikling. I barnehager for samiske barn i samiske distrikt skal barnehagen fremme barnas samiskspråklige kompetanse.

Personalet skal:

* Anerkjenne og respondere på barnas ulike verbale og non-verbale uttrykk og støtte deres språkutvikling
* Stimulere barnas verbale og non-verbale kommunikasjon og legge til rette for at alle barn involveres i samspill og i samtaler
* Sørge for at alle barn får varierte og positive erfaringer med å bruke språk som kommunikasjonsmiddel, som redskap for tenkning og som uttrykk for egne tanker og følelser
* Være bevisst på sine roller som språklige forbilder og være lydhøre i kommunikasjon med alle barn
* Følge med på barnas kommunikasjon og språk og fange opp og støtte barn som har ulike former for kommunikasjons- vansker, som er lite språklig aktive, eller som har en sen språkutvikling
* Bidra til at språklig mangfold blir en berikelse for hele barnegruppen, støtte flerspråklige barn i å bruke sitt morsmål og samtidig aktivt fremme og utvikle barnas norsk-/samiskspråklige kompetanse

**Samiske barn**

Samiske barn i barnehage skal få støtte til å bevare og utvikle sitt språk, sin kunnskap og sin kultur uavhengig av hvor i landet de bor. Innholdet i barnehagetilbudet til samiske barn utenfor samiske distrikt skal tilpasses barnas samiske bakgrunn. Dette innebærer at samiske barn og foreldre har rett til å forvente at personalet har kjennskap til, og legger vekt på, at også den samiske kulturen skal være en del av barnehagens innhold. Det skal legges til rette for at barna også kan få møte samisk språk.

Et bilde som inneholder snø, dekket, stabel, omgitt

Automatisk generert beskrivelseEt bilde som inneholder innendørs, ovn, panne, grill

Automatisk generert beskrivelse

1. RAMMEPLAN FOR BARNEHAGEN

Rammeplanens 7 fagområder er i stor grad de samme som barna senere møter som fag i skolen.

Arbeidet med fagområdene tilpasses barnas alder, interesser, barnegruppens sammensetning og øvrige forutsetninger.

Rammeplanen fremhever betydningen av voksnes holdninger, kunnskaper og ferdigheter til å møte, forstå og oppdra barn til aktiv deltakelse i et demokratisk samfunn.

7 FAGOMRÅDER:

*•* Kommunikasjon, språk og tekst

• Kropp, bevegelse, mat og helse

• Kunst, kultur og kreativitet

• Natur, miljø og teknologi

• Antall, rom og form

• Etikk, religion og filosofi

• Nærmiljø og samfunn

1. HVERDAGSAKTIVITETER

Det er i hverdagsaktivitetene at det meste av kontakten mellom barn og voksne utspiller seg. Her utvikler barna trygghet og tilhørighet til barnehagen og tillit til de voksne og hverandre. Hvordan hverdagsaktivitetene gjennomføres spiller derfor en avgjørende rolle for hvilken oppfatning barna får av seg selv i forhold til andre, og hvilke mønstre for kontakt mennesker imellom, de tilegner seg i barnehagen.

**Barna kommer/barna går:**

**Mål: Metoder:**

\*Trygghet, tillit, tilhørighet \*Lang tilvenningstid

\*Foreldre og barn skal føle seg velkommen \*Barn og foreldre møtes i garderobe/avdeling

\*Personalet bruker barnets navn

\*Tid til koseprat

\*Dagsrapport, innblikk i hva vi har gjort

\*Utveksle gjensidig informasjon om barnet

(kom inn på avdeling, ikke alltid personalet

kommer ifra på avdelingen)

**Måltid:**

**Mål: Metoder:**

\*Føle tilhørighet; delta i samtaler, hyggelig samvær \*Oppmerksomhet mot hvert enkelt barn

\*Ta og opprettholde kontakt med andre \*Oppfordre barna til å hjelpe hverandre

\*Rolige måltider; god tid, små grupper \*Voksne drar alle med i positive samtaler

\*Vente på tur, sende maten, hjelpe hverandre \*Samtale om den ulike maten vi spiser

\*Lære om kostholdet vårt

\*Smake forskjellig mat

\*Beregne mat etter behov

**Påkledning:**

**Mål: Metoder:**

\*Kos og samtale mellom barn og voksen \*Ta oss god tid med hvert barn

\*Lære navn på klesplagg og kroppsdeler \*Bedre oversikt i mindre grupper

\*Lære å kle av/på seg selv \*Bruke språket aktivt

\*prøve å finne ut hvilke klær de må ha på seg \*Se ut på været og diskutere klær

\*Barna hjelper hverandre \*Oppfordre til å prøve selv

\*Oppfordre til å hjelpe andre

**Samlingsstund/temaarbeid/lek:**

**Mål: Metoder:**

\*Fellesskap, samhold \*Gi barna fellesopplevelse; sang/opprop/kalender/tema

\*Tørre å snakke i større grupper \*Snakke om ting barna er opptatt av

\*Bli vant til kroppskontakt \*Snakke om ting som skjer i barnehagen

\*Sangglede \*Bli enige om hvordan vi må ha det i bhg for å ha det bra

\*Få kunnskap i forhold til tema \*kroppskontakt i sangleker/parleker

\*Lære seg å lytte til hva andre har å si \*Oppgaver barna kan samarbeide om

\*Lære å ta imot beskjeder og utføre dem, \*Delta i planlegging av tema

vente på tur

**Toalett/stellesituasjon:**

**Mål: Metoder:**

\*Lære hygiene; vaske hender før mat \*En voksen er tilstede og hjelper ved dobesøk og håndvask

og etter toalettbesøk, ute lek og mat \*Ha god tid og få barn tilstede

\*Pottetrening \*Klistremerker som motivasjon

\*Greie å gå på do alene \*Hjelpe og vise barna når de er på do

**Lesestund/Hvilestund:**

**Mål: Metoder:**

\*Fellesopplevelser \*Lese kjente og nye bøker

\*Hvile- og kosestund etter lek og aktivitet \*Involvere barna i samtale omkring historien

\*Konsentrasjonstrening \*Dele barna i lesegrupper – alle skal delta i høytlesing

\*Språkutvikling, diskusjon omkring bøker \*Få barn i hver gruppe

\*Bli glad i bøker \*Barna ligger/sitter godt slik at de ser

\*Språkløyper

**Rydding:**

**Mål:** **Metode:**

\*Ha et ryddig og innbydende lekemiljø \*Oppfordre barna til å rydde før overgang til ny aktivitet

\*Lære å samarbeide \*Barna hjelper hverandre

\*Lære barna hvordan vi rydder \*Voksne er tilstede og veileder og hjelper barna

\*Tydelig merking av hvilken plass tingene har (bilder)

1. BARNS MEDVIRKNING I SOLTUN BARNEHAGE

Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet. Barna skal jevnlig få mulighet til aktiv deltakelse i planlegging og vurdering av barnehagens virksomhet. Alle barn skal få erfare å få innflytelse på det som skjer i barnehagen.

Barnehagen skal være bevisst på barnas ulike uttrykksformer og tilrettelegge for medvirkning på måter som er tilpasset alder, erfaringer, individuelle forutsetninger og behov. Også de yngste barna og barn som kommuniserer på andre måter enn gjennom tale, har rett til å gi uttrykk for sine synspunkter på egne vilkår. Barnehagen må observere og følge opp alle barns ulike uttrykk og behov.

Barnas synspunkter skal tillegges vekt i samsvar med deres alder og modenhet.

**Hva medvirker barna på?**

\* Frileken \* Hvile

\* Deltar i utforming av regler \* Matlaging

\* Tema \* Lekekamerater

\* Turer \* Hvem voksne de vil ha hjelp fra

\* Forming \* Påvirker egen hverdag

**Hvordan utøves personalrollen?**

\* Positiv \* Anerkjennende

\* Blid \* Tar seg tid

\* Lyttende \* Spontan

\* Tid til enkeltbarnet \* Fleksibel

\* Observant \* Fanger opp barnas interesser og innspill

**Organisering: Fysisk miljø:**

\* Små grupper \* Legge til rette slik at det er lett for barna å finne fram

\* Aldersdelte grupper \* Barna vet hva som er tilgjengelig av leker/materiell

\* Dagens hjelper

**Dokumentasjon:**

\* Årsplan

\* Planlegging og evaluering av tema

\* Bilder på barnehagens Kidplan og hjemmeside

(bilder fra hverdagen, fra prosess til ferdig produkt)

\* Ukesrapport på Kidplan

\* Foreldresamtaler

\* Barnas formingsprodukt

**Medvirkningens positive konsekvenser:**

Ansvar, tilhørighet, engasjement, selvfølelse, identitet, samhørighet, meningsfylt produksjon, demokrati trening (lære seg å nå fram i fellesskapet)

1. FRILUFTSLIV I SOLTUN BARNEHAGE

Friluftsliv handler om å være ute i naturen, og bli kjent med naturens mangfold gjennom ulike opplevelser og aktiviteter. Dette foregår til alle årstider i all slags vær.

Gjennom turer i fjæra, skogen, på fjellet og i andre naturlandskaper, vil vi gi barna mulighetene til få innsikt i og bli kjent med ulike landskap, vær, årstider og plante- og dyreliv.

Det vil være sentralt å gi barna en forståelse av samspillet i naturen og mellom mennesker og naturen.

Vi ønsker at barna skal få oppleve glede ved å ferdes i naturen, få muligheten til å eksperimentere og undre seg over ulike fenomener, og samtale om disse. Ved å dra på turer vil barna få erfaring med å bære sekk, kle seg til ulike værforhold, takle de ulike årtidene og ta vare på seg selv og andre.

Naturen er en flott arena for å jobbe med alle 7 fagområder – mye av den jobben som gjøres sammen med barna er tverrfaglig.

For barn er det viktig å være i variert fysisk aktivitet. Gjennom turene vil barna få erfaring med ulike terreng og landskap der de får utfordret og utviklet sine motoriske ferdigheter. For oss voksne vil det være viktig å skape et godt sosialt miljø sammen med barna ute i naturen.

Vi ønsker å gi barna mestringsfølelse og annerkjennelse for det de gjør, slik at vi kan bidra til trivsel, trygghet og samhold på turene våre.

Gjennom å ha fokus på friluftsliv i Soltun Barnehage, bidrar vi til at barna får erfaring med at bærekraftig utvikling omfatter natur, økonomi og sosiale forhold. Barna får også erfaring med at bærekraftig utvikling er en forutsetning for å ta vare på livet på jorden slik vi kjenner det.

Et bilde som inneholder gress, utendørs, tre, barn

Automatisk generert beskrivelse ****

10. ÅRSHJUL - Æ E MÆ [](https://æemæ.no/)

|  |  |  |  |  |
| --- | --- | --- | --- | --- |
|  | **2-åringer** | **3-åringer** | **4-åringer** | **5-åringer** |
| **September** | Meg selv og min familie | Familie og relasjoner | Familie og relasjoner | Familie og relasjoner |
| **Oktober** | Følelser | Følelser | Følelser | Følelser Hvordan blir vi til? |
| **November** | Kroppen | Kroppen | Kroppen | Kroppen |
| **Januar** | Følelser | Ha mot til å si fra | Ha mot til å si fra. Gode og vonde hemmeligheter | Ha mot til å si fra  Gode og vonde hemmeligheter |
| **Februar** | Kroppen | Kroppen/følelser | Kroppen/Følelser | Gode, vonde og ulovlige berøringer |
| **Mars** | Følelser | Følelser/kropp | Følelser/kropp | Følelser |
| **April** | Oppsummering | Oppsummering | Oppsummering | Oppsummering |

OMØverst i skjemaetNederst i skjemaet

1. ÅRSHJUL BÆREKRAFTIG UTVIKLING

|  |  |  |  |
| --- | --- | --- | --- |
|  | Ekornbarna  1-2 år | Haregruppa  2-3 år | Friluft  4-5 år |
| Vår | Naturens kretsløp | Kraftproduksjon | Kraftproduksjon |
| Sommer | Kraftproduksjon |  |  |
| Høst | Gjenbruk | Kraftproduksjon  Gjenbruk | Kraftproduksjon Gjenbruk |
| Vinter | Naturens kretsløp |  |  |
| Hele året | Matproduksjon  Søppelsortering  Resirkulering | Matproduksjon  Naturens kretsløp  Resirkulering  Søppelsortering | Matproduksjon  Naturens kretsløp Resirkulering  Søppelsortering |

1. HELSEFREMMENDE BARNEHAGE - ANBEFALTE KRITERIER

God helse er viktig for barns utvikling og evne til mestring. Barnehagene er en viktig arena for god helseutvikling. Grunnlaget for kriteriesettet bygger på FNs barnekonvensjon, barnehageloven, folkehelseloven og gjeldende forskrifter for barnehagen. Barnehagen er godkjent etter forskrift om miljørettet helsevern i barnehager og skoler.

Formål: Helsefremmede arbeid i barnehagene skal bidra til god helse, trivsel og gode holdninger for barn og ansatte.

1 Helsefremmende arbeid er forankret i barnehagen Det helsefremmende arbeidet er forankret i barnehagens årsplan, vedtekter, øvrige styringsdokumenter og arbeidsmåter. Arbeidet evalueres jevnlig. De ansattes kompetanse skal sikre en god helsefremmende hverdag.

2 Barnehagen arbeider systematisk for å fremme psykisk helse og godt psykososialt miljø. Barnehageeier og styrer setter det psykososiale miljøet på dagsordenen. De ansatte ivaretar barna, skaper et inkluderende miljø og arbeider for et godt psykososialt miljø som forebygger mobbing og krenkelser.

3 Alle barna er fysisk aktive minst 90 minutter hver dag. Aktiviteten kan deles opp i flere bolker, ute og inne. Naturopplevelser og nysgjerrighet er sentralt i barnas hverdag. Aktivitetene bør være varierte.

4 Nasjonale retningslinjer for mat og måltider i barnehagen følges. Ansatte bidrar til at måltidene er helsefremmende og at barna får gode matvaner. Vann er tørstedrikk.

5 Barnehagen er tobakksfri. Det er ikke tillatt å bruke røyk eller snus i barnehagens åpningstid.

6 Barnehagen har fokus på god hygiene. Barnehagen bidrar til at barna får gode hygienevaner. Vask av hendene etter toalettbesøk og før måltid er eksempler på vaner som barnehagen kan bidra til å etablere.

7 Barnehagen bidrar til at barna erfarer og lærer hva som er helsefremmende. Barna skal få lære og erfare om sunn mat, fysisk aktivitet og andre sunne levevaner. De voksne er gode forbilder.

8 Barnehagen har godt samarbeid med foresatte og tverrfaglige tjenester etter behov. Barnas fysiske og psykiske helse er tema på foreldremøter og i foreldresamtaler. Etter behov etableres det tverrfaglig samarbeid med andre instanser for helhetlige tilbud.

9 Barns medvirkning vektlegges. Barna engasjeres og tas med i diskusjoner om tiltak og tilbud som angår dem.

10 Barnehagen arbeider systematisk med ulykkesforebyggende arbeid. Det arbeides med å forholde seg til trafikk og andre sikkerhetsfremmende og ulykkesforebyggende tiltak for å skape robuste og trygge barn.

1. VURDERING

Barnehagens arbeid blir vurdert fortløpende. Evalueringen vil bli brukt for å sette nye tiltak eller legge grunnlaget for neste års arbeid. Vi bruker ulike verktøy for å evaluere arbeidet. Ulike observasjonsskjema, barns praksishistorier o.l.

Planleggingsdagene blir blant annet brukt til vurdering. Under vårens planleggingsdager vil satsningsområdene våre bli evaluert av hele personalet.

Personalmøter avholdes på kveldstid. Personalmøtene blir brukt til vurdering av det arbeidet vi gjør, planlegging og kursing.

Vi har faste møter i lederteam. I lederteam har vi pedagogiske drøftinger, faglige diskusjoner og evaluering av den pedagogiske driften.

På avdelingsmøtene blir det pedagogiske arbeidet på avdelingen vurdert og evaluert.

Foreldrene er med på vurderingsarbeid gjennom foreldresamtaler og gjennom muntlige og skriftlige tilbakemeldinger. I forkant av foreldresamtalen får foreldrene et skriv med punkter for foreldresamtalens innhold.

Foreldrene deltar i Udir sin brukerundersøkelse hvert år. Barnehagen har også mulighet til å bruke samarbeidsutvalget (SU) i vurderingsarbeidet.

Barna er også med på å vurdere aktiviteten i barnehagen gjennom samtaler, observasjoner.

1. DOKUMENTASJON AV BARNEHAGEN SOM LÆRINGSARENA

Dokumentasjon er å fange virkeligheten på papiret.

Barnehagens virksomhet må evalueres for å sikre at vi utvikler oss, og evaluering bidrar til å sikre at utviklingen skjer på en bevisst måte.

Når vi evaluerer, skal vi i tillegg til å beskrive opplegg og erfaringer også arbeide med å forklare og forstå hvorfor det blir slik.

Med utgangspunkt i dette endrer vi våre planer og setter opp nye tiltak.



Dokumentasjon skjer gjennom:

• Årsplan

• Månedsplaner/ukeplaner

• Foreldreinfo som sendes ut

• Ukesrapporter

• Referat fra møter

• Daglig kontakt med foreldre

• Produkter som barna har laget

• Bilder lagt ut på Kidplan

1. OVERGANGER

**• Når barnet begynner i barnehagen**

-samarbeid med foreldrene om å legge til rette for at barnet kan få en trygg og god start i barnehagen.

-personalet sørger for tett oppfølging av barnet den første tiden slik at barnet kan oppleve tilhørighet og trygghet til å leke, utforske og lære.

-etter kort tid i barnehagen avvikles det nybegynner samtale med foreldrene

**• Overgang innad i barnehagen**

-nødvendig informasjon utveksles mellom avdelingene

-personalet sørger for tett oppfølging av barnet den første tiden slik at barnet kan oppleve tilhørighet og trygghet til å leke, utforske og lære.

**• Overgangen mellom barnehage og skole**

-Brønnøy kommune har utarbeidet en felles plan for overgang mellom barnehage og skole (møter/besøk/informasjon)

-Barnehagen har ukentlig førskolegruppe hvor vi forbereder barna på overgangen til skolen.

-Barnehagen innhenter tillatelse fra foreldrene før overføring av informasjon om barnet til skolen.

1. FORELDRESAMARBEID

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling, jf. Barnehageloven §1. Samarbeid mellom barnas foreldre og personalet er viktig for barnas trivsel og utvikling. Hjem og barnehage er to ulike miljø med et felles mål om å skape best mulig oppvekst for hvert enkelt barn. For å lykkes med dette er samarbeid hvor vi kan diskutere og utveksle informasjon en forutsetning. I dette samarbeidet vektlegges imøtekommenhet og fleksibilitet fra personalets side. Samarbeidet mellom hjemmet og barnehagen skal alltid ha barnets beste som mål.

**Oppstart**

Alle foreldre til barna som skal starte i barnehagen mottar informasjon fra barnehagen og avdelingen barnet skal starte på. Korte dager for barnet er gunstig i tilvenningsperioden og foreldrene skal være til stede så lenge barnet har behov for det.

**Daglig kontakt/kommunikasjon**

Ved bringe og hentesituasjon utveksles nyttig informasjon som har betydning for barnet. Vi ønsker å gi både barn og foreldre en hyggelig start på dagen, og det er viktig for oss at alle barn og foreldre skal føle seg sett hver morgen.

**Foreldremøter**

Det gjennomføres to foreldremøter per år (høst og vår).

**Foreldresamtaler**

Barnehagen gir et tilbud om to foreldresamtaler per år (høst og vår). For nye foreldre vil oppstartssamtalen være den første av de to samtalene. I tillegg kan vi gjennomføre ekstra samtaler ved ønske fra foreldre eller personalet.

**Skriftlig informasjon**

Barnehagen gir ut en treårig årsplan, som danner grunnlaget for arbeidet vi gjør de tre kommende barnehageårene. Årskalenderen, progresjonsplan, trivselsplan og velkommen til-heftet ligger også tilgjengelig på kidplan. Hver avdeling skriver ukeplaner/ukesrapporter som legges ut på kidplan, hvor også annen informasjon blir lagt ut. Individuelle beskjeder gis muntlig eller på tekstmelding og kidplan.

**Samarbeidsutvalg**

Barnehagen har et samarbeidsutvalg, bestående av en foreldrerepresentant, en eierrepresentant og en ansattrepresentant. Samarbeidsutvalget skal ivareta samarbeidet mellom barnehagen og foreldre, og godkjenne årsplanen.

1. ANDRE SAMARBEIDSPARTNERE

o PEDAGOGISK PSYKOLOGISK TJENESTE (PPT)

o SPESIAL PEDAGOG

o HELSESTASJON/TVERRFAGLIG RÅD/KONSULTASJONSTEAM

o BARNEVERN

o FYSIOTERAPEUT

o BARNE – OG UNGDOMSPSYKIATRI (BUP)



**SOLTUN BARNEHAGE SA**

Sommerslettveien 5

8907 Brønnøysund

**E-post:** [**post@soltunbh.no**](mailto:post@soltunbh.no)

Daglig leder/styrer 94 98 48 69

Friluft 96 90 43 06

Haregruppa 47 97 67 83

Ekorn 94 98 48 85

Et bilde som inneholder tre, utendørs, klær, person

Automatisk generert beskrivelse --- Et bilde som inneholder snø, utendørs

Automatisk generert beskrivelse